Pangil

Ang isang pangil ay isang mahaba at matulis na ngipin. Sa mamalya, isang binagong ngipin sa pang-itaas na panga ang pangil, na ginagamit sa pagkagat (o pagtuklaw), at pagpilas ng laman. Sa mga ahas, pampartikular na ngipin ang pangil na naiuugnay sa glandula ng lason. Mayroon din pangil ang mga gagamba, na bahagi ng kanilang chelicerae.

Karaniwang ang mga pangil sa mga karniboro at omniboro, subalit may ilang mga herbiboro, tulad ng mga paniking prutas (o fruit bat), ang mayroon nito. Pangkalahatang ginagamit ang pangil upang dakutin o mabilis na mapatay ang nasila, tulad ng nasa mga malalaking pusa. Ginagamit ng mga hayop na omniboro, tulad ng mga oso, ang kanilang pangil kapag nangangaso ng isda o ibang masisila, subalit kailangan din ang mga ito para sa pagkonsumo ng prutas. May ilang bakulaw ang mayroong pangil, na ginagamit nila para sa mga banta at labanan. Bagaman, ang medyo maikling canine sa tao ay hindi tinuturing na pangil.

Mga pangil sa relihiyon, mitolohiya, at alamat
Karaniwang sinasalarawan ang ilang mga mitolohikal at maalamat na mga nilalang tulad ng mga dragon, gargola (o gargoyle) at yaksha na mayroong prominenteng pangil. Isang pantukoy na katangian ng bampira ang kanilang pangil.

Kinabibilangan ng pangil ang ikonograpikong representasyon ng ilang mga diyos ng Hindu, upang maging simbolo ng kakayahang mangaso at pumatay. Dalawa sa halimbawa dito ang mabagsik na mandidirmang diyosa na si Chamunda at diyos ng kamatayan na si Yama sa ilang mga ikonograpikong representasyon. Karaniwan din ang mga pangil sa mga tagapag-alagang pigura tulad ni Verupaksha sa sining na Budismo sa Tsina at Silangang Asya, at gayon din si Rangda sa Hinduismong Balines.

Mga sanggunian

Ngipin